**9.3.2017**

**JÄSENTIEDOTE**

[**www.rivieran-suomi-seura.org**](http://www.rivieran-suomi-seura.org)

***Tässä tiedotteessa***

***Yhteenveto edellisen tiedotteen jälkeisistä tapahtumista***

* *Vuoden aloituslounaalla Nizzassa oli n.30 hlöä*
* *Kävelylle Rocquebrune-Cap Martinissa osallistui 10 hlöä*
* *Gastronomialounaalla Pirkko Saikkosen kera Nizzassa söi lähes 50 hlöä*
* *Seuran vuosikokouksessa 24.2. Seurojentalolla oli 48 jäsentä*
* *Maarit Tyrkkö kertoi pe 3.3. Seurojentalolla Antibesissa kokemuksistaan Presidentti Kekkosen haastattelijana n. 40 jäsenelle*

***Tulevia tapahtumia***

* *Ritva Laurilan laululounas Nizzassa su 12.3.*
* *Bussiretki valtiovierailulle Seborgaan to 23.3.*
* *Riikka Sukula Nordic Art Gallery & Caféssa Antibesissa la 25.3.*
* *Kunnallisvaalien ennakkoäänestys Nizzan B4 Plaza hotellissa pe-la 31.3.ja 1.4.*
* *Petanqueturnaus Nizza-Antibes pe 31.3*
* *Raija Oranen Seurojentalolla Antibesissa pe 7.4.*
* *Suomi100 Maailmalla juhlatilaisuus seurakunnan järjestämänä la 8.4.*
* *Kävelyretki Braque-joen laaksoon Valbonnessa ma 10.4.*
* *Seuran taideharrastajien yhteisnäyttelyn avajaiset Le Cannet’ssa la 22.4.*
* *Kahvilatapaamiset*
* *Harrastuspiirit*

***Vuosikokouksen päätöksiä***

* Toimintakertomuksen 2016 osalta kerrottiin, että uusilla kotisivuillamme kävijöiden määrän laskutapa poikkeaa olennaisesti entisten sivujen tilastoinnista, joten niiden keskinäinen vertailu ei ole tarkoituksen mukaista eikä tarpeen
* Hyväksyttiin vuoden 2016 toimintakertomus, tilinpäätös ja myönnettiin tili- ja vastuuvapaus
* Hyväksyttiin toimintasuunnitelma ja talousarvio vuodelle 2017
* Päätettiin säilyttää jäsenmaksut entisen (30€ ja 50€) mukaisina. Johtokunnan puheenjohtajana jatkaa Pentti Olkkonen. Myös varsinaisina jäseninä jatkavat entiset: Atso Kaleva, Heikki Melajärvi, Sari Niinikoski, Elisa Valvisto ja Outi Väkiparta.
* Varajäsenenä jatkaa Marjo Leriche ja uusina valittiin Tony Ihander ja Riitta Kilpelä

Vuoden 2017 jäsenmaksut toivotaan suoritettavan maaliskuun loppuun mennessä joko tilisiirtona seuran tilille Association Finlandaise de la Côte d’Azur, Société Génerale, Valbonne tilinumero FR76 3000 3005 0800 0372 8279 188 tai shekkinä Antibesin seurojentalon osoitteeseen Association Finlandaise, Maison des Associations, 288 Chemin de Saint Claude, 06600 Antibes.

***\* \* \****

***Ritva Laurilan laululounas Nizzassa su 12.3. klo 12:30***

Ritva Laurila järjestää taas jo perinteeksi muodostuneen laululounaan su 12.3. klo 12:30.

Paikkana on Nizzan vanhan kaupungin ravintola Piccola Italia, 5 rue Mascoinat. Laulamisen lomassa on tarjolla 25€ hintaan:

Kir + amuse buche

Penne bolognaise

Paistettu meriahven juuresten kera

tai

Entrecôte

Sitruunapiiras

viini,vesi ja kahvi

Ilmoittautumisaika on loppu.

***\* \* \****

***Bussiretki valtiovierailulle Seborgaan ja lounaalle Dolceaquaan to 23.3.***

Teemme opastetun päiväretken Italian puolelle ja vierailemme Seborgan ”ruhtinaskunnassa”. Lounastamme ravintolassa Rio del Mulino, Dolceaqua.

Paluu Ventimiglian kautta, jossa lyhyesti aikaa ostoksille.

Lähtö Antibesin Seurojentalolta klo 8:30 ja Nizzasta (Casino Ruhl edusta) n. klo 9:15**.** Paluu vastaavasti Nizzaan n. 18:30, Antibesiin n.19:00

**Retken hintaan 48€/jäsen** sisältyy bussikuljetus, lounas ruokajuomineen sekä opastus. Mukaan mahtuu 47 jäsentä. Retki on tarkoitettu vain jäsenille.

Ilmoittautumisaika on loppu ja tilaa jäi korkeintaan parille henkilölle.

Haluamme lisäksi muistuttaa, että mikäli peruutat osallistumisesi, maksuasi ei palauteta siltä osin kuin siitä aiheutuu seuralle kuluja

***\* \* \****

***Tunnettu suomalainen viiniviljelijä Riikka Sukula Nordic Art Gallery & Caféssa Antibesissa la 25.3.***

Tule tapaamaan rohkeaa suomalaista naista, viinintekijä Riikka Sukulaa, muita viinin ja hyvän ruuan ystäviä, kuuntelemaan Riikan esitelmää, maistelemaan hänen viinejään sekä nauttimaan miehensä Jyrki Sukulan suunnittelemaa naposteluannosta. Maistelutilaisuuksia lauantaina 25.3. on kaksi, ensimmäinen klo 12 ja toinen klo 17, tilaa on kummassakin max 30 henkilölle. Hinta seuran jäsenille 32€ (muille 35€). Sitovat ilmoittautumiset nordictemptations@gmail.com tai +33 (0)4 89 02 72 60, varauksen yhteydessä saat tiedon ennakkomaksun suorittamisesta. Lisätietoja tapahtumakalenterissa.

***\* \* \****

***Suomen kunnallisvaalien ennakkoäänestys Nizzan B4 Plaza hotellissa pe 31.3. klo 12 -19 ja la 1.4. klo 10 -15***

Suomessa pidetään Kunnallisvaalit 9.4.2017. Niihin liittyvä ennakkoäänestys on perinteen mukaisesti mahdollista myös Nizzassa hotellissa B4 Plaza, osoite 12, Avenue de Verdun, perjantaina 31.3. klo 12:00 -19:00 ja lauantaina 1.4. klo 10:00 ja 15:00 välisenä aikana. Äänestysoikeus on täysikäisillä henkilöillä, jotka ovat kirjoilla Suomessa. Mukana tulee olla passi tai henkilöllisyystodistus.

***\* \* \****

***Nizza-Antibes petankkiturnaus ja lounas Nizzassa pe 31.3. alkaen klo 10.45***

Kisa käydään Nizzassa rue Auguste Galin ja rue Arsonin välissä, rue Scaliéron vieressä sijaitsevalla Boulodromella (Nizzalaisten viikoittainen pelipaikka). Vieressä on Barlan parkkihalli, mikäli tulet autolla. Pelaamaan ovat tervetulleita kaikki kynnelle kykenevät ja kannustamaan tietenkin kaikki muut.

Turnauksessa pelataan kaksi pelikierrosta, kuusikuulaisin, kaksi-kolmihenkisin joukkuein. Ensimmäinen pelikierros alkaa klo 11.00. Pelikierrosten välissä on virvoketarjoilua.

**Nizzalaisten** ilmoittautumiset vastaanottaa Timo Luokola, sähköposti [tiluoko@luukku.com](mailto:tiluoko@luukku.com)**, Antibesin ja ympäristön** pelaajat ilmoittautuvat Eero Saukkoselle, sähköposti [ritva.heikkinen@gmail.com](mailto:ritva.heikkinen@gmail.com)**.**

**Turnauksen jälkeen nautitaan lounas alkaen klo 13.30 ravintolassa Le Pellegrini,** osoite 4 Place Pellegrini. Matkaa pelipaikalta ravintolaan on 250 m. Sekä pelaajat että kannustajat ovat mitä lämpimimmin tervetulleita.

**Lounaan hinta on 25 euroa / henkilö** (maksetaan paikan päällä). Lounas sisältää alkuruoaksi Mini salade Nicoise, pääruoaksi Lapin á la Nicoise avec purée maison et ratatouille, jälkiruokana Café gourmand. Ruokajuomana on viiniä ja vettä.

Pelaajien oletetaan osallistuvan lounaalle mikäli eivät erikseen ilmoita poisjäännistään.

Lounaalle osallistuvia kannustajia pyydetään ilmoittautumaan Timo Luokolalle yo. sähköpostiosoitteeseen. Mahdollisesta ruoka-aineallergiasta pyydetään myös ilmoittamaan.

**Turnauksen peruuttaminen:** Mikäli vettä tulee niin paljon, että snadi kelluu, turnaus perutaan. Mikäli sään puolesta näyttää pahalta, niin tuomarineuvosto tekee päätöksen peliaamuna klo 9. Nizzalaiset voivat varmistaa tilanteen soittamalla Timo Luokolalle, puh. +358 40 7530501 ja muualta tulevat Eero Saukkoselle, puh. +358 400 466779 (ei tekstiviestejä).

**Lounas nautitaan säällä kuin säällä ja ravintola veloittaa seuraa ilmoitetun henkilömäärän mukaan. Sekä pelaaja- että lounasilmoittautumiset viimeistään perjantaina 24.3**

***\* \* \****

***Raija Oranen vieraanamme Seurojentalolla Antibesissa pe 7.4. klo 16:00***

Kirjailija Raija Orasen Suomi v. 2017: «**Sattumaa ja selvää järkeä**».

45 –vuotisen uransa aikana Oranen on kahlannut läpi Suomen olemassaoloa pitkin ja poikin kirjoittaessaan historiallisia romaaneja henkilöistä, jotka ovat syvästi vaikuttaneet Suomen poliittiseen asemaan ja kulttuuriin, mm. HIRMUINEN MIES (J.K.Paasikivi), KAIKEN TAKANA ON KEKKONEN, KUNINKAIDEN TIE (Sprengtporten 1740-1819 ja Armfelt 1757-1814), BOLERO (tarina Nokian murtautumisesta ylikansalliseksi yritykseksi ja pääjohtaja Kari Kairamon traagisesta kohtalosta), ACKTÉ (Aino Ackté), AURORA (Aurora Karamzin)... Orasen laaja tuotanto käsittää romaaneja, novelleja, näytelmiä, tv- ja elokuvakäsikirjoituksia…

**\* \* \***

***Ranskan suomalaisen EVL seurakunnan Suomi100 -kulttuuritapahtuma Nizzassa la 8.4.***

Päivä alkaa seurakunnan 20-vuotisjuhlamessulla klo 10:30.

Myöhemmin päivällä klo 13:00 alkaa erillinen kulttuuritapahtuma:

**YHDESSÄ** - on teemana, kun satavuotias Suomi juhlii eri puolella maailmaa.

Osoitteet ovat: Kirkko, 4 rue Melchior de Vogüé, 00600 Nice. Teatteri, Francis Gag, 4 rue de la Croix, 06300 Nice.

Ohjelma: klo 10:30, juhlamessu ja kirkkokahvit

klo 13 teatterin ovet aukeavat, tarjolla lohikeittoa ym. Kaksi puffettia.

klo 14 ohjelma alkaa. Tervehdyspuhe, paneelikeskustelu, musiikkia, yhteislaulua, teatteriesityksiä. Lapsille on oma ohjelmakanava, ilmoittautuminen lapsille pakollinen.

klo 18:30 iltajuhla.

Pääsymaksut: Iltapäivä 10€, iltapäivä ja ilta 20€, iltajuhla 15€, alle 15-vuotiaille maksuton

Tilaisuuksissa on esillä myös paikallisia toimijoita ja suomalaista taidetta. Seuran jäsenien toivotaan osallistuvan tilaisuuksiin runsain joukoin

***\* \* \****

***Kävelyretki Pentti Olkkosen kanssa Braque-joen laaksoon Valbonnessa ma 10.4. klo 10:30***

Teemme kävelyretken tällä kertaa enemmän luonnon keskelle pitkin kunnostettuja kävelyreittejä. Kokonaismatkaa tulee n. 6 km. Kokoontuminen Valbonneen kuuluvassa osassa Sophia Antipolis -aluetta Air Francen toimiston vierellä olevalla pysäköintialueella osoitteessa 1201,Route de Crètes. Moottoritieltä ulos Antibesin liittymästä kohden Valbonnea, tieltä D103 poistutaan Boullides ympyrästä oikealle ja pian seuraavasta Dolines ympyrästä eteenpäin pitkin Route des Crètesiä sen päässä olevan Air Francen toimistoalueen vierelle. Hyvät kumipohjaiset kävelykengät tai lenkkitossut sopivat jalkineiksi.

Sateella tai heti runsaamman sateen jälkeen emme kävele.

***\* \* \****

***Seuran taidemaalaripiirin yhteisnäyttelyn avajaiset Le Cannet’ssa la 22.4. klo 11***

Vilkkaasti toimiva, seuran jäsenistä muodostuva, taidemaalauspiiri on päässyt toiminnassaan niin pitkälle, että he ovat päättäneet pitää yhteisnäyttelyn Le Cannet’ssa, vuokranneet Terrasse des Arts-nimisen pienen katutasossa olevan tilan ja ajankohta on 21.4.-02.05. Avajaistilaisuus on 22.4 klo 11.00 osoitteessa 396, rue Saint Sauveur 06110 Le Cannet. Paikan omistaja on Association des Artistes du Cannet, A.C.C.A.

***\* \* \****

***Kahvila- ja ravintolatapaamiset***

**\* *Cannesin*** kahvilatapaamiset **kuukauden ensimmäisenä tiistaina klo 15** Café Romassa, joka sijaitsee Festivaalipalatsia vastapäätä osoitteessa 1, Square Mérimée (Bl de la Croisettella).

**\* *Antibesin*** perinteiset kahvilatapaamiseton toistaiseksi peruttu, mutta väkeä on keskiviikkoisin tavattavissa n. klo 13:30 kahvilassa Nordic Art Gallery & Cafè, osoite 23 rue Vauban.

***\* Kahvia, pullaa ja vertaistukea tietokoneen käyttöön,*** joka kuukauden ensimmäisenä torstaina pidettävä Nordic Art Gallery & Caféssa, osoitteessa 23 rue Vauban, seuraava tapaaminen **torstaina** **6.4**. **klo 15 – 16:30**

**\* *Nizzan*** kahvilatapaamiset **joka tiistai klo 15** ravintola Giuseppe et Pepinossa, 18 Place Garibaldi. Lisätietoja Outi Väkiparta [outi\_vakiparta@hotmail.com](mailto:outi_vakiparta@hotmail.com) / puh. 04 89 92 80 67.

**\* \* \***

***Harrastuspiirit***

**\* *Petanquen*** viikoittaiset pelit **keskiviikkoisin ja lauantaisin Antibesissa klo 11.** Paikka on vanha tuttu Port Vaubanin kenttä Antibesissä, osoitteessa Esplanade Jean Moulin. Lisätietoja: Eero Saukkonen sähköposti [ritva.heikkinen@gmail.com](https://webmail1p.orange.fr/webmail/fr_FR/read.html?FOLDER=SF_INBOX&IDMSG=21221&check=&SORTBY=1) tai puh. +358 400 466779 (tekstiviestiin ei vastata).

**\* *Petanque*** pelitmyös **Nizzassa** **perjantaisin klo 11**

Paikka entinen rue Auguste du Galin ja rue Arsonin välissä rue Scalierolla sijaitseva kenttä. Aivan vieressä on Barlan parkkihalli mikäli tulet autolla. Lisätietoja Outi Väkiparralta joko sähköpostilla [outi\_vakiparta@hotmail.com](mailto:outi_vakiparta@hotmail.com) tai puh. 04 89 92 80 67.

***\* Kirjallisuuspiiri*** kokoontuu **Antibesin seurojentalolla maanantaina klo 13.30**. Kevään 2017 kokoontumispäivät ovat ma **3.4.** sekäma **15.5.** Lisätietoja: [ritva.heikkinen@gmail.com](file:///C:\Users\omistaja\Downloads\oma\Rivieraseura\v2016\ritva.heikkinen@gmail.com) tai puhelin 06 27 42 81 85.

**\* *Joogaryhmä*** kokoontuu **Grassessa keskiviikkoisin klo 18**. Lisätietoja ohjaaja Heli Miettusen blogista: <http://mediterrum-yoga.typepad.com/mediterrum-yoga/>. Kannattaa seurata blogia, sillä Heli joutuu työnsä vuoksi olemaan välillä Suomessa, eikä ryhmä kokoonnu ihan joka keskiviikko.

***\* Nizzan käsityökerho*** kokoontuu **kk:n** **3. maanantaina** **klo 15** ravintolassa Mi Casa, osoite 4, ruelle de la Boucherie

**\* *Golfin*** tapahtumista tiedotetaan blogissa, joka löytyy seuran kotisivuilta linkistä

http://rsgolf.blogspot.com/. Blogissa kerrotaan millä kentällä pelataan ja milloin samoin kuin ilmoittautumisista ja tuloksista. Golffari seuraapa blogia!

***\*Ohjattu puistokuntopiiri seuran jäsenille Nizzassa*** kokoontuu epäsäännöllisesti tiistaisin klo 11:00 Place Arsonin itäpäässä. Hinta 5€/kerta. Varmista toteutumispäivät seuran nettisivuilta. Lisätietoa: Sari Suominen 0768712205 tai [sari@suominen.to](mailto:sari@suominen.to)

***\* Keilailua Nizzassa seuran jäsenille Nizzassa*** torstaisin klo 15 Acropoliksen pohjoispäässä, 5 Esplanade Kennedy. Hinta 3€/peli. Lisätietoja Outi, joko sähköpostilla [outi\_vakiparta@hotmail.com](mailto:outi_vakiparta@hotmail.com) tai puh. 04 89 92 80 67.

**\* \* \***

Seurojen talolla pidettäviin jäsentilaisuuksiin voi edelleen tuoda mukanaan, vaihtaa ja viedä mennessään tarpeettomaksi jääneitä kirjoja ja DVD –kasetteja.

Muistutamme, että seuran tilaisuudet on tarkoitettu vain jäsenmaksunsa suorittaneille, lukuun ottamatta kahvilatapaamisia, viikoittaisia petanque-pelejä Antibesissa ja Nizzassa.

Jäsenhakemuskaavakkeen voi täyttää netissä ja hakemuksia on saatavissa myös seuran tilaisuuksissa.

*Hyvää ja aktiivista kevättä 2017 Rivieran Suomi-seuran johtokunta*